《瑞鹤仙》
宋代·袁去华

郊原初过雨。见败叶零乱，风定犹舞。斜阳挂深树。

映浓愁浅黛，遥山眉妩。来时旧路。尚岩花、娇黄半吐。

到而今，唯有溪边流水，见人如故。

无语。邮亭深静，下马还寻，旧曾题处。无聊倦旅。伤离恨，最愁苦。

纵收香藏镜，他年重到，人面桃花在否。念沈沈、小阁幽窗，有时梦去。

作者简介：袁去华，字宣卿，江西奉新（一作豫章）人。生卒年均不详，约宋高宗绍兴末前后在世。绍兴十五年（公元一一四五年）进士。改官知石首县而卒。善为歌词，尝为张孝祥所称。去华著有适斋类稿八卷，词一卷，著有《适斋类稿》、《袁宣卿词》、《文献通考》传于世。存词90余首。